מגיש הצהרת תובע – סומן הת/1. בתיק זה ישנו עצור נוסף שמעצרו הוארך עד ליום ראשון וישנו חשוד נוסף שנעצר לפני מספר שעות בדרום הארץ ע"י מצ"ח והוא בדרך אלינו. לגבי אותם החשודים ועצורים אנחנו נדון בעניינם בנפרד.
ש. האם ידוע לך מה הולכים לעשות עם החשוד שעצור עד מחר?
ת. לא. גם אין מצב שישתחרר מחר.
ש. האם ישנן ראיות הקושרות את החשוד שנעצר ע"י מצ"ח?
ת. כן. הוא אותר רק לפני מספר שעות בבאר שבע. אך אני מבקש כי תתיחס לחשוד שבפנינו.
ש. יש לחשוד הרשעות בגין עבירות רכוש?
ת. לא. אני מאשר כי החשוד הוא חייל.
ש. האם נעצר מספר ימים לאחר המיוחס לו בבקשה?
אני חוזר על הבקשה ומבקש להענות למלוא הימים.
הצהרת התובע, קובעת בעצם שביהמ"ש יכול להעתר לבקשת המבקשת להארכת מעצר עפ"י הסעיף הנ"ל אם שוכנע שיש מקום לבקש מעצרו עד תום ההליכים של החשוד. לטענתי, בשים לב למהות העבירה של עבירת רכוש ובשים לב לנסיבותיו של חשוד זה ספציפית, אין עילה לבקש את מעצרו עד תום ההליכים ולכן יש מקום לשחררו כבר עכשיו. מהותה של העבירה היא עבירת רכוש. נכון לעכשיו רק כנגדו מתכוונים להגיש כתב אישום. לגבי האחרים שנעצרו רק לאחרונה, אני לא יודע מהם האינדיקציות ואם קשורים לעבירה ודי בכך שלא מתקיימת עילה סטטוטורית לגבי עבירת רכוש ולבקש מעצרו עד תום ההליכים בגין אותה עבירה. נסיבותיו של החשוד – המדובר בחייל בשירות סדיר, נעדר הרשעות קודמות בעבירות רכוש, החשוד משוחרר לחלוטין מאז ביצוע העבירה שהתרחשה לפני 10 ימים לפחות. לא חזר לבצע פעולות כאלה, זו פעם אחת שלכאורה מעורב במעשה פלילי כגון המיוחס לו בבקשה. לכן, אני חושב שניתן להסתפק לגביו בחלופת מעצר בתנאים מגבילים של מעצר בית בבית אימו שנמצא באולם ביהמ"ש שמוכנה לחתום ולפקח עליו בתנאים מגבילים ככל שביהמ"ש ימצא לנכון. החשוד חולה ועבר ניתוח ביד ונמצא בפיקוח רפואי במעצר. אביו חולה ומאושפז בבית החולים כשהוא סובל ממחלה סופנית. כמעט ולא מתפקד במצב של צמח, לכן גם בשל הנסיבות המשפחתיות אבקש לשחררו.
לא רק שהוגשה הצהרת תובע ובה ציינה התובעת את מסוכנותו של החשוד שבפנינו במידה וישוחרר אלא גם נוכח העובדה שטרם נחקר החשוד השלישי בפרשה, יש בה כדי להצביע על כך כי במידה וישוחרר יכול לשבש את הליכי החקירה.
שוכנעתי כי קיים חשד סביר שהחשוד עבר את העבירה המיוחסת לו בבקשה וכי קיימת עילה לכאורה לבקשה למעצרו של החשוד עד תום ההליכים נגדו. אני מדגישה את אשר הודגש גם בהצהרת התובע ובדברי נציג המאשימה כי קיים יסוד סביר לחשש שהמשיב יסכן את בטחונו של אדם ובטחון הציבור ורכושו. צר לי כי במצבו האישי הקשה עקב מחלת האב מוצא עצמו החשוד שלא על יד מיטת אביו אלא בביהמ"ש ובאיזון האינטרסים בין נסיבותיו האישיות למצב הראייתי בתיק והסיכון כאמור לשלום הציבור, האחרונים גוברים.
על פי הבקשה החקירה הסתיימה והבקשה הוגשה במסגרת סעיף 17 ד' לחוק סדר הדין הפלילי (סמכויות אכיפה - מעצרים) התשנ"ו-1996.
בתיק החקירה מצויה הצהרת תובע כי עומדים להגיש כנגד החשוד כתב אישום בעבירות המיוחסות לו.
בנסיבות אלה, הנני רואה להאריך מעצרו של החשוד עד ליום 29.4.13 שעה 16:00.
עד למועד זה תעשה המשטרה הכל לשם הגשת כתב אישום כנגד החשוד.